1970-luvulla Päivi Paunu levytti kaksi paljon soitettua duettoa: ”Mozart 40” Aarno Ranisen kanssa vuonna 1971 ja Eurovision laulukilpailuissa Suomea vuonna 1972 edustaneen slaavilaistyyppisen ”Muistathan”-kappaleen Kim Floorin kanssa. Paunu itse ei pitänyt lainkaan kyseisestä laulusta. Paunun kuuluisimpiin 1970-luvun levytyksiin lukeutuu myös ”Kuitenkin tiedän sen”, jolla hän osallistui vuoden 1972 Syksyn säveleen sekä ”Jokainen päivä on liikaa” ja ”Maria, lapsi auringon”.